Številka: 30300-6/2019/3

Datum: 19. 9. 2019

**NAČRT IZVAJANJA FINANČNIH INSTRUMENTOV ZA OBDOBJE 2020–2023 (MGRT)**

Skladno s 13. členom Zakona o javnih financah je sestavni del obrazložitve predloga proračuna tudi Načrt izvajanja finančnih instrumentov za obdobje 2020–2023. V 6. točki sklepa št. 41003-5/2019/9, sprejetega dne 4. 7. 2019 na 38. redni seji Vlade Republike Slovenije (v nadaljnjem besedilu: Vlada RS) pa je določeno, da se v načrtu izvajanja finančnih inštrumentov (v nadaljnjem besedilu: FI) opredelijo ukrepi, oblike, obseg sredstev in terminski načrt izplačil sredstev upravljavcu FI oziroma vplačil v sklad skladov.

# Uvodno pojasnilo

Partnerski sporazum med Slovenijo in Evropsko komisijo za obdobje 2014–2020 je podlaga za finančne podatke in programske informacije v povezavi s sredstvi Evropskih strukturnih in investicijskih skladov (v nadaljnjem besedilu: ESI skladov). Operativni program za izvajanje evropske kohezijske politike v programskem obdobju 2014–2020 (v nadaljnjem besedilu: operativni program) je programska struktura, na podlagi katere bodo s pomočjo FI angažirana sredstva za vzpostavitev pričakovanih rezultatov naložbenih ciljev FI v okviru štirih prednostnih naložb.

FI se izvajajo po principu sklada skladov, ki jih izvajalec sklada skladov, SID banka d. d., izvaja (i) preko finančnih posrednikov, ki jih je/bo izbrala skladno s pravili javnega naročanja ali jih bo izvajala oz. jih izvaja (ii) neposredno sama. V primeru, ko izvajalec sklada skladov FI izvaja sam, so pogoji opredeljeni v Sporazumu o financiranju (v nadaljnjem besedilu: SoF). Ključni akterji pri izvajanju FI so poleg izvajalca sklada skladov še Ministrstvo za gospodarski razvoj in tehnologijo, Ministrstvo za finance, Ministrstvo za infrastrukturo, Ministrstvo za okolje in prostor, Služba Vlade Republike Slovenije za razvoj in evropsko kohezijsko politiko ter Združenje mestnih občin Slovenije.

Vlada RS je dala soglasje h Ključnim elementom FI v programskem obdobju 2014–2020 s sklepom   
št. 30300-4/2017/4 dne 15. 6. 2017, ki so bili spremenjeni na seji Vlade RS dne 28. 9. 2017. Dokument predstavlja usmeritve za izvajanje FI v obdobju 2014–2020. Ministrstvo za gospodarski razvoj in tehnologijo je na tej podlagi sklenilo sporazum o financiranju dne 24. 11. 2017 in vplačalo prvo tranšo v višini 63,25 mio EUR dne 7. 12. 2017.

SID je na podlagi izvedenih tržnih analiz, intenzivnih pogovorov z deležniki finančnega sektorja, ugotovljene neodzivnosti oziroma nezainteresiranosti finančnih institucij (tako javnih kot zasebnih), da bi prevzele vlogo finančnih posrednikov za finančne instrumente, in z namenom hitrejše realizacije načrtovanih FI ter pravočasne zagotovitve drugega črpanja v zadnjem kvartalu 2019, v začetku decembra 2018, v skladu z določili podpisanega SoF, naslovil na PO-MGRT vlogo, da SID postane neposredni izvajalec za naslednje FI: »EKP Posojila za RRI«, »EKP Posojila za celovito energetsko prenovo javnih stavb« in »EKP Posojila za urbani razvoj«. Zahtevek je obravnaval tudi UOFI decembra 2018 ter podprl predlog, pri tem pa poudaril, da je potrebno v PFN 2019 upoštevati zaveze in cilje »Akcijskega načrta za pospešitev črpanja sredstev iz Operativnega programa za izvajanje evropske kohezijske politike v obdobju 2014–2020«, ki ga je Vlada RS sprejela v decembru 2018.

# Dokumenti dolgoročnega razvojnega načrtovanja

Skladno z Zakonom o javnih financah (Uradni list RS, št. 11/11 – uradno prečiščeno besedilo,   
14/13 – popr., 101/13, 55/15 – ZFisP, 96/15 – ZIPRS1617 in 13/18) in Uredbo o dokumentih razvojnega načrtovanja in postopkih za pripravo predloga državnega proračuna (Uradni list RS, št. 54/10 in 35/18) je vsebina predloga Načrta utemeljena z dokumenti dolgoročnega razvojnega načrtovanja, in sicer Strategijo razvoja Slovenije kot krovnim dolgoročnim strateškim dokumentom razvojnega načrtovanja, Programom državnih razvojnih prioritet in investicij, ki predstavlja srednjeročno izvedbeno operacionalizacijo Strategije razvoja Slovenije, in Nacionalnim reformnim programom ter dokumenti evropske kohezijske politike za obdobje 2014–2020.

Poleg strateških in programskih dokumentov je bila pripravljena predhodna ocena, osredotočena na FI v Sloveniji v programskem obdobju 2014–2020, z namenom ugotoviti, kateri FI in na kakšen način lahko spodbudijo in pospešijo naložbe v štiri naložbena področja operativnega programa. Predhodna ocena FI v Sloveniji in dodatno mnenje Evropske investicijske banke predstavljata vsebinsko podlago za pripravo Ključnih elementov FI v programskem obdobju 2014–2020. Prikazana je bila vrzel financiranja na področju malih in srednje velikih podjetij, raziskav, razvoja in inovacij, energetske učinkovitost in urbanega razvoja. Med samim izvajanjem FI in na podlagi razmer na trgu je izvajalec sklada skladov ugotovil, da je potrebno prilagoditi poslovno finančni načrt sklada skladov 2014–2020 in naložbeno strategijo.

Ključne spremembe poslovno finančnega načrta (v nadaljnjem besedilu: PFN) se nanašajo na izločitev FI Portfeljske mikrogarancije za MSP (2014–2020) iz PFN, na višino razpoložljivih zneskov EKP sredstev za izvajanje FI, kjer se zaradi vpliva nižjega zneska provizije za upravljanje sklada skladov zaradi neposrednega izvajanja FI razpoložljiva sredstva povečajo. Instrument Posojila za MSP je predviden kot ukrep, skladen s SoF, in se bo izvajal v primeru nedoseganja ciljnih kazalnikov oz. iz razloga nezadostnega obsega plasiranj EKP sredstev do končnih prejemnikov na podlagi drugih FI v okviru istega naložbenega področja.

Spremenjen dokument Naložbena strategija ne vsebuje več FI EKP portfeljske mikrogarancije za MSP (2014–2020), kjer se razpoložljiva kvota prenese na FI EKP Portfeljske garancije za   
MSP (2014–2020). Razpoložljivi zneski EKP sredstev za izvajanje FI so zaradi nižjega zneska nadomestila (provizije) za upravljanje Sklada skladov zaradi neposrednega izvajanja FI, na ravni Sklada skladov višji, kar pomeni, ob upoštevanju časovne komponente začetka izvajanja posameznih FI, da so zato tudi višji zneski razpoložljivih EKP sredstev pri tistih FI, ki jih neposredno ne izvaja SID.

Spremenjena dokumenta sta bila podlaga za sklenitev Aneksa št. 1, ki izvajalcu sklada skladov omogoča neposredno izvajanje FI RRI posojila, posojila za energetsko učinkovitost in posojila za urbani razvoj.

Predhodna ocena FI v Sloveniji kot najbolj optimalno rešitev predlaga izvajanje FI preko sklada skladov. Zato se imenuje en posredniški organ za vse FI, ki izbere izvajalca sklada skladov, na podlagi zakona, ki ureja javna naročila. Princip sklada skladov zavezuje izvajalca sklada skladov k izvajanju FI (i) preko finančnih posrednikov (npr. poslovnih bank, javnih skladov itd.) ali (ii) neposredno sam.

Strategija razvoja Slovenije 2030 opredeljuje pet strateških usmeritev (vključujoča, odporna, varna in odgovorna družba, učenje za in skozi vse življenje, visoko produktivno gospodarstvo, ki ustvarja dodano vrednost za vse, ohranjeno zdravo naravno okolje, visoka stopnja sodelovanja, usposobljenosti in učinkovitosti upravljanja), ki se povezujejo z dvanajstimi cilji. Na doseganje določenih ciljev (npr. gospodarska stabilnost, konkurenčen in družbeno odgovoren podjetniški sektor, nizkoogljično krožno gospodarstvo itd.) se usmerjajo tudi FI, ki bodo neposredno namenjeni vrzelim na področjih raziskav, razvoja in inovacij, malih in srednje velikih podjetij, urbanega razvoja in energetske učinkovitosti.

Nacionalni reformni program podaja osnovne usmeritve in cilje, ki jih zasleduje vlada, ob spoštovanju skupnih EU pravil in omejitev pri gibanjih tako v javnih financah kot na širšem makroekonomskem področju. Nacionalni reformni program 2019–2020 v poglavju Financiranje podjetij navaja, da je potrebno nadaljnje razvijanje alternativnih virov financiranja za hitrorastoča podjetja, saj ti ukrepi prispevajo izboljšanju financiranja MSP in s tem k dvigu produktivnosti, večji dodani vrednosti na zaposlenega v podprtih podjetjih in k ohranjanju novih delovnih mest ter odpiranju novih.

# Oblike finančnih instrumentov

Načrt izvajanja FI temelji na Predhodni oceni FI v Sloveniji (PWC, končno poročilo, dne 27. 11. 2015) (v nadaljnjem besedilu: predhodna ocena) in Analizi Evropske investicijske banke, kjer je bilo ugotovljeno, da obstajajo finančne vrzeli za izvajanje FI na področjih RRI, MSP, energetske učinkovitosti ter urbanega razvoja:

## – Raziskave, razvoj in inovacije (RRI)

Vlaganje v RRI je v Sloveniji ključnega pomena za razvoj podjetij. Intenzivnost investicij v raziskave in razvoj v Sloveniji, ki je povezana z bruto izdatki za razvoj in raziskave, se je v zadnjem desetletju povečala.

## – Mala in srednje velika podjetja (MSP)

Glavni izziv pri ohranjanju gospodarske rasti in konkurenčnosti je krepitev sposobnosti in zmogljivosti podjetij ter njihove zmožnosti odziva na družbene izzive. Na strani ponudbe je analiza izpostavila, da se komercialne banke ne soočajo z likvidnostnimi težavami, vendar so kljub temu posojila pripravljene dajati le stabilnim MSP z zanesljivimi prihodnjimi denarnimi tokovi. Na strani povpraševanja je ugotovljeno, da MSP potrebujejo obratni kapital, da bi kratkoročno ostali operativni. Ugotovitve potencialnih vrzeli financiranja razkrivajo težave MSP pri dostopanju do kratkoročnega posojilnega financiranja. MSP pa uporabljajo srednje in dolgoročno dolžniško financiranje v Sloveniji. Posojila potrebujejo tako za financiranje obnove opreme kot tudi za investicije in širjenje dejavnosti.

## – Energetska učinkovitost (EE)

Izboljšave na področju energetske učinkovitosti bi pripomogle k zmanjšanju splošnih emisij, kot tudi sprožile dodatne naložbe in ustvarile nova delovna mesta. Slovenska vlada je objavila več poročil, ki potrjujejo jasno zavezo k izboljšavam na tem področju, skladno s cilji in glavnimi strateškimi dokumenti na ravni EU, kot so na primer Evropa 2020, Časovni načrt za prehod na nizkoogljični energetski sistem do leta 2050, ter drugimi relevantnimi evropskimi predpisi, povezanimi z energijo.

## – Urbani razvoj (UR)

Mesta in druga urbana naselja predstavljajo temelj slovenskega poselitvenega sistema. Mestni življenjski slog je prisoten na večini poseljenega slovenskega ozemlja in povezuje urbana središča v tipičen policentričen sistem. Sklad za financiranje urbanega razvoja bo zagotovil posojila za občine, regionalne in lokalne organe, podjetja za javne storitve in nosilce nepremičninskih projektov za izvajanje trajnostnih urbanih strategij, ki so bile pripravljene v 11 mestnih občinah.

Za FI so predvidena sredstva v okviru operativnega programa skladno s Predhodno oceno FI. Cilji operativnega programa zadevajo spodbujanje hitro rastočih in inovativnih podjetij, pa tudi drugih pravno-organizacijskih oblik poslovnih subjektov, prek razvoja trga dolžniškega in lastniškega financiranja ter višjo dodano vrednost na zaposlenega, kot tudi povečanje števila delovnih mest. Koristi in prispevek izvajanja operacije FI k ciljem operativnega programa so opredeljeni vključno s kazalniki v operaciji »Finančni instrumenti 2014–2020« in SoF.

Operativni program načrtuje izvedbo FI na štirih prednostnih naložbah:

– 1.2 Spodbujanje naložb podjetij v raziskave in inovacije ter vzpostavljanje povezav in sinergij med podjetji, centri za raziskave in razvoj ter visokošolskim izobraževalnim sektorjem;

– 3.1 Spodbujanje podjetništva, zlasti z omogočanjem lažje gospodarske izrabe novih idej in spodbujanjem ustanavljanja novih podjetij, vključno s podjetniškimi inkubatorji;

– 4.1 Spodbujanje energetske učinkovitosti, pametnega upravljanja z energijo in uporabe obnovljivih virov energije v javni infrastrukturi, vključno z javnimi stavbami, in stanovanjskem sektorju;

– 6.3 Ukrepi za izboljšanje urbanega okolja, oživitev mest, sanacijo in dekontaminacijo degradiranih zemljišč (vključno z območji, na katerih poteka preobrazba), zmanjšanje onesnaženosti zraka in spodbujanje ukrepov za zmanjšanje hrupa.

Višina pravic porabe v finančni perspektivi 2014–2020 na ravni posamezne prednostne naložbe operativnega programa je prikazana po prednostni naložbi v Tabeli 1. V Tabeli 2 je prikazan načrt FI po prispevku k domenam ukrepa in obliki financiranja. V Tabeli 3 je prikazana predvidena letna dinamika vplačil v sklad skladov.

## Ukrepi za uresničitev ciljev operativnega programa v obdobju 2014–2020

Skladno z Uredbo Komisije (EU) št. 215/2014/ES so v okviru posamezne prednostne naložbe operativnega programa načrtovani prispevki k ukrepom, prek kombinacij različnih FI, za uresničitev ciljev domen operativnega programa:

|  |  |  |
| --- | --- | --- |
| **Prednostna naložba** | **Koda (domene ukrepa)** | **Domena ukrepa** |
| 1.2 | 056  057  065 | Naložbe v infrastrukturo, zmogljivosti in opremo MSP v neposredni povezavi z raziskavami in inovacijskimi dejavnostmi  Naložbe v infrastrukturo, zmogljivosti in opremo velikih družb v neposredni povezavi z raziskavami in inovacijskimi dejavnostmi  Raziskave in inovacijska infrastruktura, procesi, prenos tehnologije ter sodelovanje v podjetjih s poudarkom na nizkoogljičnem gospodarstvu in odpornosti na podnebne spremembe |
| 3.1 | 001  067  068  073 | Generične produktivne naložbe v mala in srednja podjetja (MSP)  Razvoj MSP, podpora podjetništvu in inkubatorjem (vključno s podporo „spin off“ in „spin out“ podjetjem)  Energetska učinkovitost in predstavitveni projekti v MSP ter podporni ukrepi  Podpora socialnim podjetjem (MSP) |
| 4.1 | 013 | Prenova javne infrastrukture za večjo energetsko učinkovitost, predstavitveni projekti in podporni ukrepi |
| 6.3 | 055  089  094 | Druga socialna infrastruktura, ki prispeva k regionalnemu in lokalnemu razvoju  Sanacija industrijskih območij in kontaminiranih zemljišč  Varstvo, razvoj in spodbujanje javnega kulturnega bogastva in dediščine |

Finančni načrt prispevkov k ukrepom programa po oblikah financiranja je prikazan v zbirni preglednici priloge št. 2.

### Raziskave, razvoj in inovacije (prednostna naložba 1.2)

Učinkovitejše naložbe v RRI predvsem na področjih, na katerih obstaja povpraševanje na trgu, je ključen vzvod za uspešno razvojno prestrukturiranje gospodarstva. V gospodarstvu je še vedno nizek delež raziskovalcev. Zaostajanje v inovacijski dejavnosti zmanjšuje konkurenčnost izdelkov in storitev na zunanjih trgih ter pomeni nadaljnjo stagnacijo deleža izvoza visokotehnoloških izdelkov. V tekočem programskem obdobju bomo pozornost namenili večji podpori inovacijsko-razvojnim procesom v gospodarstvu in razvoju tehnologij, procesov in izdelkov ter storitev s tržnim potencialom.

Cilj povečanja deleža inovacijsko dejavnih podjetij zahteva kombinacijo ukrepov, ki bo prispevala k večji kritični masi, potrebni za preboj in delovanje v mednarodnih verigah vrednosti. Sistem spodbud bo oblikovan tako, da se bo osredotočal na spodbude trenutno inovativnih podjetij, pa tudi na podjetja, ki delujejo na nižjem delu verige dodane vrednosti, ter jih spodbujal k razvoju novih izdelkov in storitev ter iskanju sinergij med le-temi.

Prikaz načrta prispevka k ukrepu operativnega programa glede na obliko financiranja (v EUR):

|  |  |  |  |  |
| --- | --- | --- | --- | --- |
| **Domena ukrepa** | **Oblika financiranja** | **FI (EU del) - VZHOD** | **FI (EU del) - ZAHOD** | **Skupaj FI (EU del)** |
| 056 | Posojila | 11.000.000,00 | 17.000.000,00 | 28.000.000,00 |
| 057 | 8.000.000,00 | 12.000.000,00 | 20.000.000,00 |
| 065 | 4.000.000,00 | 6.000.000,00 | 10.000.000,00 |
| **Vsota (posojila)** | | **23.000.000,00** | **35.000.000,00** | **58.000.000,00** |
| 056 | Garancije | 6.000.000,00 | 9.000.000,00 | 15.000.000,00 |
| 065 | 5.200.000,00 | 9.800.000,00 | 15.000.000,00 |
| **Vsota (jamstva)** | | **11.200.000,00** | **18.800.000,00** | **30.000.000,00** |
| **Skupaj** | | **34.200.000,00** | **53.800.000,00** | **88.000.000,00** |

Opomba: tabela domen ukrepov je v poglavju 3.1.

Prednostno bodo podprte naložbe v zmogljivosti in opremo podjetij v neposredni povezavi z raziskavami in inovacijam novih visokotehnoloških izdelkov ter storitev, ki se vključujejo v globalno verigo (dodane) vrednosti.

### Mala in srednje velika podjetja (prednostna naložba 3.1)

Osrednji izziv ohranjanja gospodarske rasti in konkurenčnosti je razvijanje kompetenc in zmogljivosti podjetij ter njihov odziv na družbene izzive. Cilj prednostne naložbe je pospešiti rast in razvoj MSP ter izboljšati njihovo mednarodno konkurenčnost. V Sloveniji prevladujejo MSP (99,8 %), od tega pa je mikropodjetij 92,8 %. Predvsem na območjih s posebnimi razvojnimi potrebami prevladujejo mikropodjetja, ki zaradi pomanjkanja inovativnosti in dostopa do virov financiranja ne zagotavljajo novih delovnih mest.

V tekočem programskem obdobju bodo dejavnosti usmerjene v spodbujanje rasti MSP, predvsem hitrorastočih podjetij, kar se bo odrazilo v povečanju dodane vrednosti MSP. Večja konkurenčnost gospodarstva bo dosežena tudi posredno s spodbujanjem podjetij k večji rabi obnovljivih virov, izboljšanju snovne in energetske učinkovitosti ter k razvoju okoljsko manj obremenjujočih izdelkov in storitev.

Prikaz načrta prispevka k ukrepu operativnega programa glede na obliko financiranja (v EUR):

|  |  |  |  |  |
| --- | --- | --- | --- | --- |
| **Domena ukrepa** | **Oblika financiranja** | **FI (EU del) - VZHOD** | **FI (EU del) - ZAHOD** | **Skupaj FI (EU del)** |
| 067 | Lastniško financiranje | 4.000.000,00 | 6.000.000,00 | 10.000.000,00 |
| **Vsota (lastniško financiranje)** | | **4.000.000,00** | **6.000.000,00** | **10.000.000,00** |
| 001 | Posojila | 7.000.000,00 | 9.000.000,00 | 16.000.000,00 |
| 067 | 7.500.000,00 | 9.000.000,00 | 16.500.000,00 |
| 068 | 10.000.000,00 | 15.000.000,00 | 25.000.000,00 |
| 073 | 1.000.000,00 | 1.500.000,00 | 2.500.000,00 |
| **Vsota (posojila)** | | **25.500.000,00** | **34.500.000,00** | **60.000.000,00** |
| 001 | Garancije | 10.000.000,00 | 15.000.000,00 | 25.000.000,00 |
| 067 | 14.600.000,00 | 21.900.000,00 | 36.500.000,00 |
| 073 | 1.400.000,00 | 2.100.000,00 | 3.500.000,00 |
| **Vsota (jamstva)** | | **26.000.000,00** | **39.000.000,00** | **65.000.000,00** |
| **Skupaj** | | **55.500.000,00** | **79.500.000,00** | **135.000.000,00** |

Opomba: tabela domen ukrepov je v poglavju 3.1.

Prednostno bodo podprte produktivne naložbe MSP. Generične naložbe v izboljšanje snovne in energetske učinkovitosti podjetij prispevajo k njihovi konkurenčnosti MSP. Predstavitveni projekti prispevajo k diverzifikaciji dejavnosti prek novoustanovljenih »spin off« in »spin out« podjetij. Do sredstev iz naslova FI so upravičena tudi socialna podjetja, ki jih spremljamo.

### Energetska učinkovitost (prednostna naložba 4.1)

Pospeševanje ukrepov za izboljšanje energetske učinkovitosti in rabe obnovljivih virov energije v javnem sektorju, gospodinjstvih in podjetjih je v Sloveniji potrebno zaradi pritiska naraščanja izpustov toplogrednih plinov iz prometa. Poudarek je na spodbujanju naložb v energetsko prenovo stavb, ki ima velik potencial za zmanjšanje rabe energije. Pomembno vlogo pri tem bo imel javni sektor, ki naj bi bil zgled za obnovo v smeri večje energetske učinkovitosti v gospodinjstvih. Po ocenah največ končne energije javnega sektorja brez razsvetljave porabijo bolnišnice, sledijo jim osnovne šole, stavbe javne uprave ter stavbe za kulturo in razvedrilo. Za področje energetske učinkovitosti je predvidena uporaba posojil.

Prikaz načrta prispevka k ukrepu operativnega programa glede na obliko financiranja (v EUR):

|  |  |  |  |  |
| --- | --- | --- | --- | --- |
| **Domena ukrepa** | **Oblika financiranja** | **FI (EU del) – VZHOD\*** | **FI (EU del) – ZAHOD\*** | **Skupaj FI (EU del)** |
| 013 | Posojila | / | / | 25.000.000,00 |
| **Vsota (posojila)** | | **/** | **/** | **25.000.000,00** |
| **Skupaj** | | **/** | **/** | **25.000.000,00** |

\* Sredstva zagotavlja Kohezijski sklad za območje celotne Slovenije; delitev sredstev po kohezijski regiji ni predvidena.

Opomba: tabela domen ukrepov je v poglavju 3.1.

Demonstrativno bodo podprte naložbe in predstavitveni projekti v prenovo javne infrastrukture za večjo energetsko učinkovitost. Pri tem bodo podprti tudi ukrepi energetske prenove stavb ali posameznih elementov stavb, zamenjave gradbenega pohištva, sanacija sistemov ogrevanja in hlajenja ter učinkovitejša notranja razsvetljava, ki bodo omogočili celovito energetsko prenovo.

### Urbani razvoj (prednostna naložba 6.3)

V mestih in mestnih naseljih živi v Sloveniji približno polovico slovenskega prebivalstva. Več kot polovica vseh delovnih mest pa je skoncentrirana v 11 urbanih središčih. Za učinkovitejšo rabo prostora na urbanih območjih bomo spodbujali izkoriščanje notranjih potencialov mestnih območij z reaktivacijo prostih in slabo izkoriščenih površin v mestih. Tako bomo prispevali tudi k razvoju gospodarskih in družbenih dejavnosti ter večji privlačnosti urbanega okolja za delo in bivanje.

Predlagani FI za spodbujanje urbanega razvoja zajema posojila za mestne občine, podjetja za upravljanje z javnimi površinami in stavbami, stanovanjske kooperative in ponudnike drugih alternativnih oblik bivanja v mestih. Sredstva bodo namenjena projektom, ki bodo prispevali k izvajanju trajnostnih urbanih strategij v (11) mestnih občinah.

Za izvajanje posojil bo namenjenih 5 milijonov evrov EKP sredstev. Predlagani znesek je namenjen izvedbi manjšega števila večjih pilotnih projektov (V in Z kohezijska regija).

Predlagani FI za urbani razvoj so posojila oz. garancije za pridobitev komercialnih posojil za izvedbo ukrepov, ki prispevajo k doseganju specifičnega cilja te prednostne naložbe in drugih prednostnih naložb operativnega programa in ciljem trajnostnih urbanih strategij v 11 mestnih občinah. S posojili se bo predvidoma podprlo:

– izvedbo projektov prenove ali novogradnje stanovanj, ki so rezultat urbane prenove s ciljem povečanja javnega stanovanjskega fonda, skladno z izkazanimi potrebami po posameznih mestnih občinah;

– izvedbo drugih projektov, katerih namen bo izvajanje posegov fizične prenove urbanih območij, ki so skladni s cilji trajnostnih urbanih strategij v 11 mestnih občinah.

Prikaz načrta prispevka k ukrepu operativnega programa glede na obliko financiranja (v EUR):

|  |  |  |  |  |
| --- | --- | --- | --- | --- |
| **Domena ukrepa** | **Oblika financiranja** | **FI (EU del) - VZHOD** | **FI (EU del) - ZAHOD** | **Skupaj FI (EU del)** |
| 055 | Posojila | 1.920.000,00 | 1.080.000,00 | 3.000.000,00 |
| 089 | 640.000,00 | 360.000,00 | 1.000.000,00 |
| 094 | 640.000,00 | 360.000,00 | 1.000.000,00 |
| **Vsota (posojila)** | | **3.200.000,00** | **1.800.000,00** | **5.000.000,00** |
| **Skupaj** | | **3.200.000,00** | **1.800.000,00** | **5.000.000,00** |

Opomba: tabela domen ukrepov je v poglavju 3.1.

Projekti urbanega razvoja, ki bodo podprti s FI, morajo biti finančno uspešni s komercialnim elementom, ki spodbuja ustvarjanje denarnega toka s ciljem, ki spodbuja dobičkonosnost in ustvarja finančni presežek za povračilo posojila ali pa se morajo zanašati na druge vire dohodka. Projekt mora prav tako imeti socialne elemente, ki so pomembni za lokalno skupnost, kot npr. izboljšanje privlačnosti območja in s tem povečanje kvalitete življenja za prebivalce.

# Napoved izplačil sredstev izvajalcu sklada skladov v obdobju 2020-2023

V proračunskem letu 2017 je bil izplačana prva tranša v višini 63.250.000 evrov na podračun sklada skladov, kar znaša 25% od celotnih predvidenih sredstev izvajanje FI. Terminski načrt izvajanja FI za celotno programsko obdobje je prikazan v preglednici št. 3.

V spodnji tabeli so prikazana načrtovana izplačila sredstev izvajalcu sklada skladov po prednostni naložbi in kohezijski regiji v obdobju 2019–2022 (v EUR):

|  |  |  |  |  |  |  |
| --- | --- | --- | --- | --- | --- | --- |
| **Prednostna naložba** | **Regija** | **ESI sklad** | **2019** | **2021** | **2022** | **Skupaj\*** |
| 1.2 (RRI) | Vzhod | ESRR | 8.550.000 | 8.550.000 | 8.550.000 | 34.200.000 |
| 1.2 (RRI) | Zahod | ESRR | 13.450.000 | 13.450.000 | 13.450.000 | 53.800.000 |
| **1.2 Vsota** | | | **22.000.000,00** | **22.000.000,00** | **22.000.000,00** | **88.000.000,00** |
| 3.1 (MSP) | Vzhod | ESRR | 13.875.000,00 | 13.875.000,00 | 13.875.000,00 | 55.500.000 |
| 3.1 (MSP) | Zahod | ESRR | 19.875.000,00 | 19.875.000,00 | 19.875.000,00 | 79.500.000 |
| **3.1 Vsota** | | | **33.750.000,00** | **33.750.000,00** | **33.750.000,00** | **135.000.000** |
| 4.1 (EE) | SI | KS | 6.250.000,00 | 6.250.000,00 | 6.250.000,00 | 25.000.000 |
| **4.1 Vsota** | | | **6.250.000,00** | **6.250.000,00** | **6.250.000,00** | **25.000.000** |
| 6.3 (UR) | Vzhod | ESRR | 800.000,00 | 800.000,00 | 800.000,00 | 3.200.000 |
| 6.3 (UR) | Zahod | ESRR | 450.000,00 | 450.000,00 | 450.000,00 | 1.800.000 |
| **6.3 Vsota** | | | **1.250.000,00** | **1.250.000,00** | **1.250.000,00** | **5.000.000** |
| **Skupna vsota** |  |  | **63.250.000,00** | **63.250.000,00** | **63.250.000,00** | **253.000.000** |

Opomba: tabela domen ukrepov je v poglavju 3.1.

\* Skupni znesek vseh preostalih izplačil v programskem obdobju 2014-2020.

V letu 2019 je predvideno vplačilo druge tranše v višini 63,25 milijona evrov.

V letu 2020 vplačilo nove tranše ni predvideno, tretja tranša (v višini 63,25 milijona evrov) je načrtovana v letu 2021, četrta v enakem znesku pa v letu 2022.

Načrt kazalnikov fizičnih ciljev FI v okviru operacije »Finančni instrumenti 2014–2020« za celotno finančno perspektivo je opredeljen v SoF.

Izvajalec sklada skladov bo letno poročal o doseženih kazalnikih po posameznih FI. Vsebina in frekvenca poročanja posredniškemu organu sta natančneje opredeljeni v SoF. Prav tako je v prilogi SoF opredeljena politika tveganja.

# FINANČNI INSTRUMENTI PO PODROČJIH

Kohezijska politika programskega obdobja 2014–2020 je načrtovana skladno z Odlokom o izvedbenem načrtu Operativnega programa za izvajanje evropske kohezijske politike za programsko obdobje 2014–2020 (Uradni list RS, št. 50/15, 58/15, 76/15, 1/16, 35/16 in 55/16), ki določa dinamiko izvedbe na način, da bodo doseženi cilji operativnega programa.

Vlada RS je junija 2017 sprejela Izvedbeni načrt Operativnega programa za izvajanje evropske kohezijske politike za programsko obdobje 2014–2020 7.0 (dokument št. 303-26/2016/103 z dne 14. 6. 2017), ki načrtuje vplačila sredstev v sklad skladov prek štirih enakih tranš. V letu 2017 je bilo izvedeno izplačilo prve tranše v višini 63,25 milijona evrov. V letu 2019 je načrtovano izplačilo druge tranše v višini 63,25 milijona evrov. Izplačilo tretje tranše je predvideno v letu 2021 v višini 63,25 milijona evrov.

V skladu s 70. členom Zakona o izvrševanju proračunov RS za leti 2018 in 2019 (Uradni list RS,   
št. 71/17, 13/18 – ZJF-H, 83/18 in 19/19) se prejeta sredstva EU za izvajanje finančnih instrumentov ne izkazujejo kot prihodek proračuna, temveč se do zaključka izvedbe posameznega finančnega instrumenta izkazujejo samo v bilanci stanja.

Skladno s pripravljeno Predhodno oceno FI v Sloveniji se bodo FI izvajali na štirih področjih oziroma prednostnih naložbah operativnega programa, in sicer:

– RRI,

– MSP,

– energetska učinkovitost,

– urbani razvoj.

Glede na programsko klasifikacijo Proračuna RS lahko finančne instrumente **vsebinsko** umestimo v naslednja področja, politike, glavne programe in podprograme.

|  |  |  |  |
| --- | --- | --- | --- |
| **Področje naložbe programa** | **Politika** | **Glavni program** | **Podprogram** |
| Raziskave, razvoj in inovacije | 5 - Znanost in informacijska družba | 502 - Znanstveno raziskovalna dejavnost | 50201 - Raziskovalni programi in projekti |
| Mala in srednje velika podjetja | 14 - Podjetništvo in konkurenčnost | 1403 - Spodbude za rast in razvoj podjetij | 140302 - Podpora malim in srednje velikim podjetjem  140304 - Pospeševanje tehnološkega razvoja gospodarstva |
| Energetska učinkovitost | 12 - Viri energije in energetska učinkovitost | 1202 - Oskrba z energijo in energetska učinkovitost | 120202 - Učinkovita raba energije |
| Urbani razvoj | 16 - Prostorsko planiranje in stanovanjska dejavnost | 1602 - Upravljanje s prostorom | 160201 - Upravljanje s prostorom |

Prispevek FI je zasnovan v okviru politične klasifikacije Proračuna RS.

## Politika 5 – Znanost in informacijska družba

Področje Znanosti in informacijske družbe je eno ključnih področij, ki v skladu z mednarodnimi, EU in nacionalnimi strateškimi dokumenti omogočajo dolgoročno povečanje konkurenčnosti in dodane vrednosti gospodarstva ter s tem povezanega zagotavljanja predpogojev za povečanje splošnega družbenega blagostanja. Pri tem je poseben poudarek na odprtosti in kakovosti sistema. V politiki Znanost in informacijska družba so zajeti najpomembnejši deli financiranja raziskovalne dejavnosti in vzpostavljanja ter delovanja podpornega okolja za delovanje sistema znanosti, drugimi ukrepi za pospeševanje razvoja informacijske družbe ter elektronskih komunikacij in zasleduje cilje povečanja globalne konkurenčnosti, kar se izvaja z ukrepi za spodbujanje inovativnosti ter učinkovitim posodabljanjem in vlaganjem za raziskave in razvoj v smeri tehnološko naprednih in inovativnih proizvodov in storitev.

### Glavni program 502 – Znanstveno raziskovalna dejavnost

Program Znanstveno raziskovalna dejavnost je osrednji instrument za financiranje raziskovalnega in deloma tudi razvojnega dela v Sloveniji. Program podpira in omogoča tako izvajanje znanstveno raziskovalnega dela, kakor tudi vzpostavitev ustreznega družbenega okolja za izvajanje raziskav in razvoja. Poleg financiranja raziskovalnega dela (stabilnega in kompetitivnega) program vključuje tudi umeščanje slovenskih raziskovalnih potencialov v mednarodno okolje in nenazadnje tudi izgradnjo ustrezne raziskovalne infrastrukture za doseganje ciljev, zastavljenih v nacionalnih in EU strategijah. Program vključuje vse ravni in sektorje, ki sodelujejo v izvajanju, podpori in oblikovanju aktivnosti na področju raziskovalnega in razvojnega dela. Znotraj programa Znanstveno raziskovalna dejavnost se zagotavlja tudi podpora raziskovalni infrastrukturi, ki predstavlja sofinanciranje investicij v raziskovalno dejavnost. Preko neposrednih vlaganj v znanstveno infrastrukturo - izgradnja novih objektov, obnova in investicijsko vzdrževanje obstoječih objektov se zagotavlja trajne prostorske rešitve in s tem kakovostne delovne pogoje za delovanje javnih zavodov na področju znanosti.

## Politika 14 - Podjetništvo in konkurenčnost

Politika spodbujanja podjetništva in konkurenčnosti zasleduje cilj ohranjanja in povečevanja gospodarske rasti in konkurenčnosti z razvijanjem kompetenc in zmogljivosti podjetij in z odzivom na družbene izzive. Poleg tega je njen cilj pospešiti ustanavljanje, rast in razvoj ter izboljšati mednarodno konkurenčnost podjetij, posebej malih in srednje velikih (MSP), ustvariti poslovno okolje, ki bo povečalo privlačnosti območja za ustanavljanje in delovanje podjetij ter za naložbe za razvoj gospodarstva. V ta namen se izvaja vrsta ukrepov kot so spodbude za investicijska in razvojna vlaganja gospodarstva, zagotavljanje ustreznega podpornega okolja za podjetništvo in inovativnost, spodbujanje socialnega podjetništva, izboljšanje dostopa do virov financiranja, doseganje boljše snovne in energetske učinkovitosti, izgradnja ekonomskih con, ipd. Eden od ključnih izzivov je spodbujanje podjetij za prehod v okoljsko in energetsko učinkovito gospodarstvo ter uspešno osvajanje novih poslovnih procesov in ekonomskih modelov.

## Glavni program 1403 – Spodbude za rast in razvoj podjetij

V okviru programa so zagotovljena sredstva za uresničevanje ciljev strategije gospodarskega razvoja Slovenije, ki sledijo sprejetim usmeritvam EU in dokumenta Evropa 2020 ter predstavljajo izvajanje aktivnosti v okviru usmeritev Raziskovalne in inovacijske strategije Slovenije 2011–2020 (RISS), strateškega dokumenta Slovenska industrijska politika za obdobje 2014–2020 (SIP), Strategije pametne specializacije, Operativnega programa za izvajanje Evropske kohezijske politike v obdobju 2014–2020 in Programa za izvajanje finančnih spodbud MGRT 2015–2020. Izvajajo se spodbude tako za mlada podjetja in nove podjetniške podjeme, kot tudi spodbude za rast in razvoj podjetij, preko katerih zasledujemo cilj povečanja inovativnosti in konkurenčnosti slovenskega gospodarstva. Poleg nepovratnih virov, ki se večinoma uporabljajo za specifične namene in ciljne skupine (bilanca A), so zajeta tudi povratna sredstva (bilanca B), namenjena razvoju in izvajanju instrumentom finančnega inženiringa (dolžniški in lastniški viri financiranja, prilagojeni FI za posamezne faze razvoja podjetij ter druge sodobne oblike financiranja). Poleg FI in subvencij razvojnih spodbud se za podjetja izvaja tudi vsebinska podpora v obliki nepovratnih virov, kot dopolnilni ukrepi FI (vavčerji, »dvojčki« - to je kombinacija nepovratnih virov s FI). V okviru tega programa so lahko sredstva namenjena tudi pomoči upravičencem v gospodarstvu za odpravo posledic škode po naravnih nesrečah. Za nastajanje mladih podjetij in novih podjetniških podjemov ter spodbujanje rasti in razvoja podjetij se nadgradi obstoječe podporno okolje z razvojem in spodbujanjem sodobnih oblik podpornih storitev različnih podpornih institucij na nacionalni in lokalni ravni v obliki mentorstva, usposabljanja, promocije, spodbujanja povezovanja podjetij, povezovanja s kulturnimi in kreativnimi industrijami, svetovanja, itd. v okviru podjetniško inovacijskega ekosistema. V glavnem programu se zato povezujejo ukrepi, ki so usmerjeni v (i) podporo storitvam mreže VEM točk tako na nacionalni, kot tudi lokalni ravni, ki bodo zagotavljale celovito podporo potencialnim podjetnikom in delujočim podjetjem v vseh fazah življenjskega cikla podjetja ter (ii) podporo storitvam inovativnega okolja ter (iii) specializirane storitve za spodbujanje specifičnih vsebin ali ciljnih skupin preko ostalih subjektov podpornega okolja. Poleg tega se izvajajo ukrepi za splošno promocijo podjetništva kot družbene kategorije, promocijo kompetenc ustvarjalnosti, podjetnosti ter inovativnosti v podjetjih, med mladimi in drugimi ciljnimi skupinam. Z evalvacijami, študijami in raziskavami se ugotavlja ustreznost ukrepov ter primerjavo slovenskega podjetništva s podjetništvom v drugih državah. Financirajo se aktivnosti, ki bodo v Sloveniji na področju lesarstva prispevale k povečanju obsega dejavnosti in povečanja števila delovnih mest, ki jih panoga zaposluje. Sredstva so namenjena npr. za promocijo rabe lesa, pospeševanje trženja in druge dejavnosti, ki jih ni mogoče sofinancirati iz EU sredstev. Predvidene so tudi aktivnosti podpore podjetjem za krepitev zmogljivosti in ustvarjanje podpornih sistemov za vstop v mrežne povezave ter v verige vrednosti, investicije v stroje in opremo, podporo poslovnim procesom za optimizacijo proizvodnje in povečanje dodane vrednosti, razvoj novih, inovativnih produktov in iskanje novih inovativnih rešitev za nove produkte ter vzpostavljanje novih poslovnih modelov.

## Politika 12 – Viri energije in energetska učinkovitost

Zagotavljanje pogojev za zanesljivo, konkurenčno in okoljsko trajnostno oskrbo uporabnikov z energijo in energetskimi storitvami se uvršča med najpomembnejše razvojne izzive sedanje družbe. Razvojna politika energetika preko strateških razvojnih dokumentov in operativnih programov zasleduje cilje nacionalne energetske politike, ki so usmerjeni k povečanju strateške in obratovalne zanesljivosti oskrbe z energetskimi storitvami, zagotavljanju konkurenčnosti gospodarstva ter razpoložljive in dostopne energije, spodbujanju okoljske trajnosti in boju proti podnebnim spremembam ter zagotavljanju socialne kohezivnosti. Z uravnoteženim doseganjem zastavljenih ciljev bo omogočeno aktivno ravnanje z energijo in dolgoročen prehod Slovenije v nizkoogljično družbo. Prednostna področja energetske politike so učinkovita raba energije, izraba obnovljivih virov energije in razvoj pametnih aktivnih omrežij za distribucijo električne energije. Okvir delovanja zajema zasledovanje ključnih ciljev nacionalne energetske politike: • zanesljiva, trajnostna in konkurenčna oskrba z energijo, • povečanje energetske učinkovitosti, • oskrba z energijo iz obnovljivih virov energije.

### Glavni program 1202 – Oskrba z energijo in energetska učinkovitost

Program združuje aktivnosti, povezane z zavezujočimi cilji evropske in nacionalne energetske politike za zagotavljanje zanesljive, trajnostne in konkurenčne oskrbe z energijo, in sicer: • povečanjem deleža obnovljivih virov energije v rabi bruto končne energije na 25 % do leta 2020 (Direktiva 28/2009/ES o spodbujanju uporabe obnovljivih virov), • doseganjem 20 % izboljšanja energetske učinkovitosti do leta 2020 (Direktiva 2012/27/ES o energetski učinkovitosti), • doseganjem vsakoletne prenove 3 % skupne tlorisne površine stavb v lasti in rabi oseb ožjega javnega sektorja (Direktiva 2012/27/ES o energetski učinkovitosti), • razvojem pametnih omrežij kot eno temeljnih usmeritev energetske politike države, ki omogoča povečanje zanesljivosti prenosa električne energije, zmanjšanje stroškov vzdrževanja in obratovanja in povečanje zanesljivosti obratovanja prenosnega elektroenergetskega sistema.

## Politika 16 – Prostorsko planiranje in stanovanjska dejavnost

Ključni namen politike je zagotavljanje kvalitetnega bivalnega okolja za vse prebivalke in prebivalce Republike Slovenije ter spodbujanje aktivnosti in usklajevanje za doseganje trajnostnega razvoja, ki ob skrbi za družbeno blaginjo temelji na smotrni rabi virov. Prostorski razvoj naših mest, trgov in vasi se usmerja tako, da se ohranja in razvija kakovost stavbne, naselbinske dediščine ter kulturne krajine in obenem omogoča gospodarski, družbeni in kulturni razvoj v prostoru. Zagotavlja se tudi takšen razvoj v prostoru, ki bo človekove dejavnosti usmerjal na način, da bodo ob naravnih nesrečah kar najmanj prizadete. Za večjo učinkovitost in za širši konsenz o prostorskem razvoju se zagotavlja sodelovanje z ostalimi resorji in lokalnimi skupnostmi po načelih partnerstva in subsidiarnosti. Zagotavlja se odprtost pri oblikovanju politik s spodbujanjem sodelovanja posameznikov in skupin ter organizacij civilne družbe. Predvsem pa se stremi h krepitvi zavesti o skupni odgovornosti za stanje v prostoru med vsemi prebivalkami in prebivalci Republike Slovenije. V okviru te politike se izvajajo naloge na področju prostorskega in urbanega razvoja, spremljanja stanja in trendov v prostoru, razvoja, spodbujanja in promocije urejanja prostora, zemljiške politike, državnega, regionalnega in občinskega prostorskega načrtovanja, graditve objektov ter stanovanjske politike. Geodetska uprava RS s svojimi prostorskimi podatki zagotavlja obvladovanje prostora, kot so meje državnega ozemlja, varovanje lastnine nepremičnin ter gospodarjenje in upravljanje s prostorom. S svojimi raznovrstnimi podatki in vodenimi evidencami zagotavlja temelje za prostorski razvoj.

### Glavni program 1602 – Upravljanje s prostorom

V okviru programa se izvajajo aktivnosti za izvajanje politike na področju prostorskega/teritorialnega razvoja in kvalitetne gradnje. V skladu z zakonskimi pristojnostmi se izvajajo naloge na področju prostorskega/teritorialnega in urbanega razvoja, spremljanja stanja in trendov v prostoru ter vzpostavitve in delovanja prostorskega informacijskega sistema, razvoja, spodbujanja in promocije urejanja prostora, zemljiške politike, državnega, regionalnega in občinskega prostorskega nalčrtovanja, graditve objektov ter uveljavljanja nacionalnih interesov s področja prostorskega/teritorialnega in urbanega razvoja na mednarodni in EU ravni.

# TABELE

1. FI po prednostni naložbi in kohezijski regiji v programskem obdobju 2014–2020
2. Načrt FI po domeni ukrepa, obliki financiranja in kohezijski regiji v programskem obdobju   
   2014–2020
3. Letna dinamika vplačil v sklad skladov po prednostni naložbi in kohezijski regiji v programskem obdobju 2014–2020

Tabela 1: Finančni instrumenti po prednostni naložbi in kohezijski regiji v programskem obdobju 2014–2020 (v EUR)

|  |  |  |  |  |
| --- | --- | --- | --- | --- |
| **Prednostna naložba** | **ESI sklad** | **FI (EU del) - VZHOD** | **FI (EU del) - ZAHOD** | **Skupaj FI (EU del)** |
| 1.2 (RRI) | ESRR | 34.200.000,00 | 53.800.000,00 | 88.000.000,00 |
| 3.1 (MSP) | ESRR | 55.500.000,00 | 79.500.000,00 | 135.000.000,00 |
| 4.1 (EE) | KS | 0,00\* | 0,00\* | 25.000.000,00 |
| 6.3 (UR) | ESRR | 3.200.000,00 | 1.800.000,00 | 5.000.000,00 |
| **Skupna vsota** | **/** | **92.900.000,00** | **135.100.000,00** | **253.000.000,00** |

\* Sredstva zagotavlja Kohezijski sklad za območje celotne Slovenije; delitev sredstev po kohezijski regiji ni predvidena.

Opomba: tabela domen ukrepov je v poglavju 3.1.

Tabela 2: Načrt finančnih instrumentov po domeni ukrepa, obliki financiranja in kohezijski regiji v programskem obdobju 2014–2020 (v EUR)

|  |  |  |  |  |  |
| --- | --- | --- | --- | --- | --- |
| **Prednostna naložba** | **Domena ukrepa** | **Oblika financiranja** | **FI (EU del) - VZHOD** | **FI (EU del) - ZAHOD** | **Skupaj FI (EU del)** |
| 1.2 (RRI) | 056 | 04 (posojila) | 11.000.000,00 | 17.000.000,00 | 28.000.000,00 |
| 1.2 (RRI) | 057 | 04 (posojila) | 8.000.000,00 | 12.000.000,00 | 20.000.000,00 |
| 1.2 (RRI) | 065 | 04 (posojila) | 4.000.000,00 | 6.000.000,00 | 10.000.000,00 |
| 1.2 (RRI) | 056 | 05 (garancije) | 6.000.000,00 | 9.000.000,00 | 15.000.000,00 |
| 1.2 (RRI) | 065 | 05 (garancije) | 5.200.000,00 | 9.800.000,00 | 15.000.000,00 |
| 3.1 (MSP) | 067 | 03 (lastniško financiranje) | 4.000.000,00 | 6.000.000,00 | 10.000.000,00 |
| 3.1 (MSP) | 001 | 04 (posojila) | 7.000.000,00 | 9.000.000,00 | 16.000.000,00 |
| 3.1 (MSP) | 067 | 04 (posojila) | 7.500.000,00 | 9.000.000,00 | 16.500.000,00 |
| 3.1 (MSP) | 068 | 04 (posojila) | 10.000.000,00 | 15.000.000,00 | 25.000.000,00 |
| 3.1 (MSP) | 073 | 04 (posojila) | 1.000.000,00 | 1.500.000,00 | 2.500.000,00 |
| 3.1 (MSP) | 001 | 05 (garancije) | 10.000.000,00 | 15.000.000,00 | 25.000.000,00 |
| 3.1 (MSP) | 067 | 05 (garancije) | 14.600.000,00 | 21.900.000,00 | 36.500.000,00 |
| 3.1 (MSP) | 073 | 05 (garancije) | 1.400.000,00 | 2.100.000,00 | 3.500.000,00 |
| 4.1 (EE) | 013 | 04 (posojila) | 0,00\* | 0,00\* | 25.000.000,00 |
| 6.3 (UR) | 055 | 04 (posojila) | 1.920.000,00 | 1.080.000,00 | 3.000.000,00 |
| 6.3 (UR) | 089 | 04 (posojila) | 640.000,00 | 360.000,00 | 1.000.000,00 |
| 6.3 (UR) | 094 | 04 (posojila) | 640.000,00 | 360.000,00 | 1.000.000,00 |
| **Skupna vsota** |  |  | **92.900.000,00** | **135.100.000,00** | **253.000.000,00** |

\* Sredstva zagotavlja Kohezijski sklad za območje celotne Slovenije; delitev sredstev po kohezijski regiji ni predvidena.

Opomba: tabela domen ukrepov je v poglavju 3.1.

Tabela 3: Letna dinamika vplačil v sklad skladov po prednostni naložbi in kohezijski regiji v programskem obdobju 2014–2020 (v EUR)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Prednostna naložba** | **Regija** | **2017** | **2018** | **2019** | **2020** | **2021** | **2022** | **2023** | **Skupaj** |
| 1.2 (RRI) | Vzhod | 8.550.000,00 | / | 8.550.000,00 | / | 8.550.000,00 | 8.550.000,00 | / | 34.200.000,00 |
| 1.2 (RRI) | Zahod | 13.450.000,00 | / | 13.450.000,00 | / | 13.450.000,00 | 13.450.000,00 | / | 53.800.000,00 |
| **1.2 Vsota** |  | **22.000.000,00** |  | **22.000.000,00** |  | **22.000.000,00** | **22.000.000,00** |  | **88.000.000,00** |
| 3.1 (MSP) | Vzhod | 13.875.000,00 | / | 13.875.000,00 | / | 13.875.000,00 | 13.875.000,00 | / | 55.500.000,00 |
| 3.1 (MSP) | Zahod | 19.875.000,00 | / | 19.875.000,00 | / | 19.875.000,00 | 19.875.000,00 | / | 79.500.000,00 |
| **3.1 Vsota** |  | **33.750.000,00** |  | **33.750.000,00** |  | **33.750.000,00** | **33.750.000,00** |  | **135.000.000,00** |
| 4.1 (EE) | SI | 6.250.000,00 | / | 6.250.000,00 | / | 6.250.000,00 | 6.250.000,00 | / | 25.000.000,00 |
| **4.1 Vsota** |  | **6.250.000,00** |  | **6.250.000,00** |  | **6.250.000,00** | **6.250.000,00** |  | **25.000.000,00** |
| 6.3 (UR) | Vzhod | 800.000,00 | / | 800.000,00 | / | 800.000,00 | 800.000,00 | / | 3.200.000,00 |
| 6.3 (UR) | Zahod | 450.000,00 | / | 450.000,00 | / | 450.000,00 | 450.000,00 | / | 1.800.000,00 |
| **6.3 Vsota** |  | **1.250.000,00** |  | **1.250.000,00** |  | **1.250.000,00** | **1.250.000,00** |  | **5.000.000,00** |
| **Skupna vsota** |  | **63.250.000,00** |  | **63.250.000,00** |  | **63.250.000,00** | **63.250.000,00** |  | **253.000.000,00** |